ལན།ཚོགས་འདུའི་སྟེང་གི་དོན་དག་ཁག་གཞི་གཅིག་ཏུ་བསྡུས་ན་འདི་འདྲ་ཞིག་རེད།ངས་གང་ཐུབ་ཀྱིས་ཚོགས་འདུའི་དེའི་སྟེང་གི་བཤད་སྟངས་ལྟར་མདོ་དོན་རྡོག་རྡོག་དེ་བཤད་ཡོད།རྒྱུ་མཚན་ནི་དོན་དག་ངོ་མ་དེ་བོད་མི་དོ་སྣང་ཅན་ཚོར་གསོང་བོར་བརྗོད་འདོད་པ་དེ་ཡིན།ཟུར་ལྟའི་རིན་ཐང་ཡོད་མེད་ལ་བོད་པ་རང་ངོས་ནས་ཐག་གཅོད་གནང་རོགས།མཐར༸གོང་ས་ཏཱ་ལའི་བླ་མ་མཆོག་དགུང་གྲངས་གྱ་གཅིག་བཞེས་པར་སྙིང་ཐག་པ་ནས་རྟེན་འབྲེལ་ཞུ།ངས་གང་ཐོས་པ་ཇི་བཞིན་བཤད་པ་འདི་ཁོང་གི་འཁྲུངས་སྐར་གྱི་ལག་སྐྱེས་སུ་འགྱུར་བའི་རེ་བ་ཡོད།